wannaphong/clean_thaiwikipedia huggingface dataset:
# ตราแผ่นดินของเซาท์ซูดาน
ตราแผ่นดินของประเทศซูดานใต้ มีการประกาศใช้ในเดือนกรกฎาคม พ.ศ. 2554 หลังได้รับเอกราชจากประเทศซูดาน โดยก่อนหน้าได้รับเอกราช ซูดานใต้เป็นเขตปกครองตนเองของซูดาน

แบบของตราแผ่นดินนั้นได้รับการอนุมัติโดยคณะรัฐมนตรีของรัฐบาลปกครองตนเองซูดานใต้ในเดือนเมษายน พ.ศ. 2554 โดยก่อนหน้านี้ได้รับการเห็นชอบโดยสภานิติบัญญัติซูดานใต้ในเดือนพฤษภาคม พ.ศ. 2554http://www.mirayafm.org/index.php?option=com_content&view=article&id=6018:south-sudanese-legislature-endorses-national-anthem-and-coat-of-arms&catid=85:85&Itemid=278 

ตราแผ่นดินเป็นรูปนกอินทรีแม่น้ำแอฟริกันยืนพิงกับโล่และหอก ตัวนกอินทรีนั้นวาดให้เหมือนกำลังมองไปทางไหล่ขวาและปีกสยายออกไป ในกรงเล็บถือม้วนกระดาษซึ่งมีชื่อของรัฐ นกอินทรีนั้นหมายถึงความแข็งแกร่ง ความยืดหยุ่นและวิสัยทัศน์ ส่วนโล่และหอกนั้นสะท้อนถึงการคุ้มครองรัฐใหม่นี้

 ประวัติศาสตร์ 
รัฐบาลปกครองตนเองซูดานใต้มีขึ้นตั้งแต่ปี พ.ศ. 2548 เป็นต้นมา และใช้ตราสัญลักษณ์ซึ่งประกอบด้วยตราแผ่นดินของซูดานล้อมรอบด้วยคำว่า "GOVERNMENT OF SOUTHERN SUDAN" และ "GOSS" ตราแผ่นดินของซูดานใต้เป็นภาพนกเลขานุการแบกโล่โบราณ มีม้วนกระดาษสองม้วนปรากฏอยู่บนตราอาร์ม ม้วนที่อยู่ด้านบนแสดงคำขวัญประจำชาติ "ชัยชนะของเรา" และม้วนที่อยู่ด้านล่างแสดงชื่อรัฐ "สาธารณรัฐซูดานใต้" ในภาษาอังกฤษ

ตราสัญลักษณ์อีกตราหนึ่งใช้โดยบางองค์กรและหน่วยงานของรัฐบาลปกครองตนเองซูดานใต้ ตราแผ่นดินนี้คล้ายกับตราอาร์มของรัฐเครือจักรภพประเทศเพื่อนบ้านอย่างเคนยาและยูกันดา เป็นภาพโล่แอฟริกันโบราณและแบบของธงชาติเซาท์ซูดาน และมีหลาวไขว้ ตัวโล่ถูกพยุงโดยนกชูบิลและแรดอย่างละตัว ส่วนกั้นแยกแสดงธัญชาติท้องถิ่นและแม่น้ำไนล์ และมีม้วนกระดาษเขียนคำขวัญ "ความยุติธรรม ความเสมอภาค ความสง่างาม"http://www.skyscrapercity.com/showthread.php?p=58318559http://news.yahoo.com/nphotos/slideshow/photo//110107/481/urn_publicid_ap_org_ee4d0b62b87e4a21a4e0debda3b85c80/
# อิจิโนมิยะ (จังหวัดไอจิ)
อิจิโนมิยะ  หรือเรียกว่า โอวาริอิจิโนมิยะ เป็นนครในจังหวัดไอจิ ประเทศญี่ปุ่น มีความหมายคือ "ศาลเจ้าแห่งแรก" เพราะเป็นเมืองที่ตั้งของศาลเจ้ามาซูมิดะ ศาลเจ้าแห่งแรกของแคว้นโอวาริในอดีต

อิจิโนมิยะมีขนาดพื้นที่ทั้งสิ้น 113.82 ตารางกิโลเมตร และมีจำนวนประชากร ณ วันที่ 1 มีนาคม ค.ศ. 2023 ประมาณ 375,504 คน
# คูมางายะ
คูมางายะ  เป็นนครทางตอนเหนือของจังหวัดไซตามะ ประเทศญี่ปุ่น มีขนาดพื้นที่ 159.82 ตารางกิโลเมตร มีจำนวนประชากร ณ วันที่ 1 มีนาคม ค.ศ. 2023 ประมาณ 191,503 คน เป็นอับดับที่ 9 ของจังหวัดไซตามะ

 แหล่งข้อมูลอื่น 
  
 ข้อมูลทั่วไป 

คูมางายะ
# ชิดชนก มัญชุรัตน์
ชิดชนก มัญชุรัตน์ หรือ ก้อย เกิดวันศุกร์ที่ 19 กันยายน 2523 ที่จังหวัดตรัง เป็นนักร้องที่มีชื่อเสียงมาจากผลงานเพลงประกอบละครโทรทัศน์ เพลงประกอบแอนิเมชัน เพลงประกอบโฆษณา และเป็นนักร้องคอรัสเบื้องหลังให้กับศิลปินจำนวนมากทั้งในห้องบันทึกเสียงและการแสดงสด สำเร็จการศึกษาชั้นมัธยมจากโรงเรียนเตรียมอุดมศึกษาพัฒนาการ สำเร็จการศึกษาระดับปริญญาตรีจากมหาวิทยาลัยราชภัฎจันทรเกษม ภาควิชาดนตรีสากล   

 ผลงานเดี่ยว 
อัลบั้ม The Winter Song (2547) (โดย สุรักษ์ สุขเสวี)
เพลงถือว่าเป็นอีกปีที่ฉันพอใจ และ เพลง Just A Kiss
อัลบั้ม มิวส์กับหมู่ดาวกีตาร์ (โดย สุรักษ์ สุขเสวี)
เพลงขอให้ฉันเป็นคนพูดเอง
อัลบั้ม Metro Jazz & The Singers
เพลงรักเธอนิรันดร์
อัลบั้ม Love Is The Answer (โดย วรุณ ศรีวรรณะธรรมา หรือ หล่น Tea For Three)
เพลงยอม
อัลบั้ม Mind ‘N Soul
เพลงอภัย Featuring โอ๊ด-Street Funk Rollers
อัลบั้ม Synkornize
เพลงไม่เคย
อัลบั้ม Synkornize 2
เพลงเข้าใจ
ซิงเกิล Tanuki Band
เพลงรักแท้ในเรา Featuring โอ๊ด-Street Funk Rollers 
  

 ผลงานเพลงอื่นๆ 

 เพลงประกอบละครโทรทัศน์ 
ละครเพลิงบุญ
ภาพยนตร์การ์ตูนชุดพาวเวอร์พัฟเกิร์ล 
ละครชิชาสาวน้อยมหัศจรรย์
ละครเงินปากผี
ภาพยนตร์การ์ตูนชุด 4 Angies
ละครสำเภาทอง (เพลงมองไม่เห็นทาง)
ละครหวานใจไทยแลนด์ (เพลงหวานใจไทยแลนด์)    
ละครแตงสากับอาฉี (เพลงส้มตำสามช่าชบาไพร)    
ละคร สายโลหิต (เพลง ขอได้ไหม)    
ละครเล่ห์ลับสลับร่าง (เพลงนับตั้งแต่นี้ และ เพลงรักด้วยหัวใจ ร้องกับ เมธวิน อังคทะวนิช)    
ละครเล็กใหญ่ไม่เกี่ยวขอเอี่ยวด้วยคน (เพลงทั้งหมดของหัวใจ ร้องกับ พลากร ปั้นบำรุงสุข)    
ละครสองผู้ยิ่งใหญ่ (เพลงสองผู้ยิ่งใหญ่)
ละครนักเรียนจำแลง
ละครถิ่นผู้ดี
ละครขิงก็รา ข่าก็แรง (เก่งนักเดี๋ยวทุ่มรักใส่) ร้องคู่กับ ยุทธศักดิ์ ส่งเสริม

 เพลงประกอบรายการโทรทัศน์ 
รายการเวทีไท
จิงเกิ้ลช่อง 7 เอชดี เวอร์ชันล่าสุด
รายการถ้าคุณแน่อย่าแพ้เด็กประถม
4Angies มหัศจรรย์แห่งโน้ตทั้งเจ็ด

 เพลงโฆษณา 
เพลงประกอบโฆษณา ปตท. "ดินแดนแห่งนั้น"
แลคตาซอย
บ้านแสนสิริ
MK สุกี้
ยำยำจัมโบ้ ต้มแซ่บ
รีจอยซ์
บัตรเครดิต KTC "รอวันฉันรักเธอ"
โออิชิ ชุด ไปแต่ตัวทัวร์ยกแกงค์ 2

 ผลงานคอรัส 

 คอรัสในงานบันทึกเสียง 
โรส ศิรินทิพย์ อัลบั้ม Time Machine
เครสเชนโด้ อัลบั้ม Crescendo
พาวเวอร์ป๊อปเกิร์ลส์ อัลบั้ม ภารกิจลับ...ภารกิจรัก
โฟร์-มด
พิษณุ นิ่มสกุล บอย AF2
ซาร่า ผุงประเสริฐ
ปนัดดา เรืองวุฒิ
ญารินดา บุนนาค อัลบั้ม YARINDA

 คอรัสในงานคอนเสิร์ต 
Seven
AF 4
AF 5
AF 6
ETC

 ผลงานอื่นๆ 
สอนร้อนเพลงศิลปิน GMM Grammy , Bulldog , Sony BMG thailand
สอนร้องเพลงให้กับ “ดิอัลบั้ม อยากบอกต้องออกเทป” โดยรับมอบหมายให้สอน กาละแมร์- พัชรศรี , ปอ-ทฤษฎี
อาจารย์พิเศษ วิชาขับร้องสากล และ วิชาขับร้องประสานเสียง มหาวิทยาลัยราชภัฎจันทรเกษม
ร้องเพลงประกอบเกม 12 หางออนไลน์ (12 Tails Online) "Open World"

 รางวัล
# มหาวิทยาลัยเคนต์สเตต
มหาวิทยาลัยเคนต์สเตต (หรือ KSU หรือ Kent State) เป็นมหาวิทยาลัยของรัฐที่เน้นทางด้านการวิจัย ตั้อยู่ที่เมืองเค้นต์ รัฐโอไฮโอ สหรัฐอเมริกา มหาวิทยาลัยมีแปดวิทยาเขต ซึ่งทั้งหมดตั้งอยู่รอบเขตเมืองเมืองคลีฟแลนด์ และวิทยาเขตที่ใหญ่ที่สุดอยู่ที่เมืองเคนต์

มหาวิทยาลัยก่อตั้งเมื่อปี พ.ศ. 2453 โดยเป็นวิทยาลัยสำหรับฝึกสอนครู ต่อมาจึงพัฒนาเป็นมหาวิทยาลัย และได้เปิดสอนทั้งสาขาศิลปะและวิทยาศาสตร์ ปัจจุบันมหาวิทยาลัยมีพื้นที่ทั้งหมด 1000 acres และมีอาคารทั้งหมด 119 หลัง มหาวิทยาลัยเริ่มเป็นที่รู้จักในช่วงในระดับนานาชาติเมื่อทศวรรษปลายที่ 60 ต่อช่วงยุด ต้นทศวรรษที่ 70 อันเนืองมาจากเหตุการณ์การเคลื่อนไหวเพื่อต่อต้านการทำสงครามเวียดนามของรัฐบาลสหรัฐอเมริกาโดยนักศึกษา อันนำไปสู่เหตุการณ์การยิงผู้ประท้วงเมื่อวันที่ 4 พฤษภาคม พ.ศ. 2513

ปัจจุบัน(กันยายน พ.ศ. 2553)หากพิจารณาจากจำนวนนักศึกษาแล้ว มหาวิทยาลัยเคนต์สเตตเป็นมหาวิทยาลัยที่ใหญ่เป็นอันดับสองในรัฐโอไฮโอ โดยมีนักศึกษาทั้งหมด 41,365 คน ในแปดวิทยาเขต 26,589 ในวิทยาเขตเคนต์ See also: University of Cincinnati Enrollment (2010-2011) Numbers for Kent Campus are found under concurrent enrollment
thumb|250px|เหตุการณ์การยิงผู้ประท้วงเมื่อวันที่ 4 พฤษภาคม พ.ศ. 2513 (เหตุการณ์เมื่อ 4 พฤษภาคม 1970)

thumb|250px|วิทยาเขตทั้งแปดแห่งของมหาวิทยาลัยเคนต์สเตต ตั้งอยู่รอบเขตเมืองเมืองคลีฟแลนด์และปริมลฑล
สาขาที่เปิดสอน

 สถาปัตยกรรมศาสตร์และการออกแบบเชิงสิงแวดล้อม (Architecture and Environmental Design)
 ศิลปกรรม (เน้นทางด้าน วิจิตรศิลป์ การแสดง และ แฟชั่น) (Arts (focusing on fine/performing arts and fashion-related studies))
 ศิลปกรรมและวิทยาศาสตร์ (Arts and Sciences)
 บริหารธุรกิจ (Business Administration)
 นิเทศศาสตร์ (Communication and Information)
 ศึกษาศาสตร์ การสาธารณสุข และการบริการมนุษย์ (Education, Health, and Human Services)
 พยาบาลศาสตร์ (Nursing)
 การสาธารณสุข (Public Health)
 เทคโนโลยี (Technology)
# เพนดูลัมผกผัน
เพนดูลัมผกผัน   เป็นปัญหาพื้นฐานที่ใช้ในการเรียนการสอนและในการสาธิตการประยุกต์ทฤษฎีระบบควบคุม เพนดูลัมผกผันเป็นระบบที่มีจุดสมดุลอยู่รอบแกนหมุนด้วยกันสองจุด ได้แก่จุดที่เพนดูลัมตั้งตรงอยู่ในแนวดิ่ง และจุดที่เพนดูลัมอยู่ทิ้งตัวลงในดิ่ง แต่จุดที่มีเสถียรภาพเมื่อไม่มีตัวควบคุมนั้นจะมีจุดเดียวคือ จุดที่แกนทิ้งตัวลงเท่านั้น ไม่ว่าเราจะปล่อยเพนดูลัมที่จุดใดก็ตาม เพนดูลัมจะตกลงสู่จุดนี้เสมอ การที่จะทำให้เพนดูลัมนี้สามารถตั้งตรงในแนวดิ่งได้นั้นขึ้นกับการใส่ตัวควบคุมที่เหมาะสมเข้าไปในระบบซึ่งมีได้หลากหลายวิธี และอีกทั้งยังสามารถออกแบบตัวควบคุมให้เป็นเชิงเส้น หรือแบบไม่เชิงเส้นก็ได้ ทั้งนี้ขึ้นอยู่กับความต้องการของผู้ออกแบบและความเหมะสมเดวิด บรรเจิดพงศ์ชัย, ภาควิชาวิศวกรรมไฟฟ้า คณะวิศวกรรมศาสตร์ จุฬาลงกรณ์มหาวิทยาลัย "ระบบควบคุมพลวัต การวิเคราะห์ การออกแบบ และการประยุกต์ (Dynamical Control Systems Analysis, Design and Applications)" สำนักพิมพ์แห่งจุฬาลงกรณ์มหาวิทยาลัย 2551 (ISBN 978-974-03-2205-4)

แบบจำลองทางคณิตศาสตร์ของเพนดูลัมผกผันM.W. Spong and M. Vidyasagar. Dynamics and Control of Root Manipulators. John Wiley, 1989Katsuhiko Ogata, Modern control engineering (Edition	5), Prentice Hall, 2010, ISBN 0136156738,9780136156734
ในที่นี้เราจะหาแบบจำลองทางคณิตศาสตร์ของเพนดูลัมผกผันโดยใช้กลศาสตร์แบบลากรางจ์  (Lagrange's equations) และตั้งสมมติฐานเพื่อความง่ายต่อความเข้าใจและยังคงไม่สูญเสียความเป็นรูปแบบทั่วไปว่าระบบเคลื่อนที่อยู่ในระนาบ 2 มิติ แกน  ได้เท่านั้น โดยตัวแปรต่าง ๆ เราจะอ้างอิงตัวแปรเดียวกับที่ปรากฏในภาพ กล่าวคือ  คือ มุมที่แท่งเพนดูลัมทำกับแนวตั้งฉากกับพื้นโลก และให้แท่งเพนดูลัมมีความยาว  ให้แรงจากภายนอกเป็น  กระทำในทิศ   ดังภาพ และแรงโน้มถ่วงของโลกกระทำในแนวแกน  และกำหนดให้  เป็นระยะของรถในแกน  ที่แปรผันตามเวลา และสมการลากรางจ์ (Lagrangian) ของระบบเป็นดังต่อไปนี้ Simple Inverted Pendulum Cart Dynamics
Lagrangian Development by Jaspen Patenaude   โดย  คือพลังงานจลน์ของระบบ และ  คือพลังงานศักย์ของระบบ
thumb|300px|รูปภาพแสดงรูปแบบของเพนดุลัมผกผันและตัวแปรที่ใช้ในการสร้างแบบจำลองทางคณิตศาสตร์

โดย  เป็นความเร็วของของตัวรถ  เป็นความเร็วของจุดศูนย์กลางมวล  ของมวลบนแท่งเพนดูลัม

ทั้งนี้  และ  สามารถเขียนให้อยู่ในรูปของ  และ  ดังต่อไปนี้ 

ทำการลดรูป  ได้ผลเป็น

แทนสมการข้างต้นลงในสมการลากรางจ์ ได้ว่า:

และสมการการเคลื่อนที่:

แทนที่  ในสมการข้างต้นจะได้สมการที่อธิบายการเลือนที่ของเพนดูลัมแบบผกผันดังนี้ 

จะเห็นได้ว่าสมการที่ได้เป็นสมการไม่เชิงเส้นซึ่งยากที่จะนำไปออกแบบตัวควบคุม ในทางปฏิบัติผู้ออกแบบจะนิยมแปรงสมการไม่เชิงเส้นให้เป็นสมการเชิงเส้นก่อน โดยสมมุติว่าแท่งเพนดุลัมแกว่งอยู่ในช่วงมุมเล็ก ๆ ซึ่งประมาณเป็น  ได้  ทั้งนี้เพื่อความง่ายต่อการออกแบบตัวควบคุม และง่ายต่อการอธิบายพฤติกรรมของระบบ
# ซาเซโบะ
ซาเซโบะ  เป็นนครที่ตั้งอยู่ทางตอนเหนือของจังหวัดนางาซากิ ประเทศญี่ปุ่น มีขนาดพื้นที่ทั้งสิ้น 426.06 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 234,055 คน มีประชากรมากเป็นอันดับสองของจังหวัดรองจากนครนางาซากิ และมีประชากรมากเป็นอันดับเก้าในเกาะคีวชูรองจากอันดับหนึ่งถึงแปด ดังนี้ ฟูกูโอกะ, คิตะกีวชู, คูมาโมโตะ, คาโงชิมะ, โออิตะ, นางาซากิ, มิยาซากิ และคูรูเมะ

ซาเซโบะเป็นที่ตั้งของเฮยส์ เต็น บอส สวนสนุกที่ใหญ่ที่สุดในญี่ปุ่น

 หมายเหตุ
# โรงละครเซาเปาลู
โรงละครเทศบาลเมืองเซาเปาลู (The city council prefers to keep the archaic spelling,  theatro  with “th” as on the theatre's façade.)  เป็นโรงละครอุปรากรและบัลเลต์ ตั้งอยู่ในเมืองเซาเปาลู ประเทศบราซิล สร้างขึ้นเมื่อปี ค.ศ. 1911
# แทบูทิวส์เดย์ (2004)
แทบูทิวส์เดย์ (2004)  จัดในวันที่ 19 ตุลาคม ค.ศ. 2004 ณ Bradley Center ในเมือง Milwaukee, Wisconsin สหรัฐอเมริกา โดยมีจำนวนผู้เข้าชมในสนามทั้งสิ้น 3,500 คน โดยเป็นครั้งแรก ของศึก ไซเบอร์ซันเดย์ เป็นการปล้ำที่ใช้ผลโหวตของผู้ชมมวยปล้ำ และเป็นการปล้ำทั้ง 2 ค่าย ได้แก่ รอว์ และ สแมคดาวน์

 ผลการปล้ำ 
#ResultsStipulationsTimesSgt. Slaughter ชนะ Muhammad Hassan (พร้อมด้วย Daivari) แมทช์ปล้ำเดี่ยว1Shelton Benjamin ชนะ Chris Jericho (c).แมทช์ปล้ำเดี่ยว เพื่อชิง WWE Intercontinental Championship10:552Trish Stratus (c) ชนะ Molly Holly, Stacy Keibler, Victoria, Gail Kim, Jazz และ Nidiaแมทช์ปล้ำ Fulfill Your Fantasy Battle Royal เพื่อชิง WWE Women's Championship05:303Gene Snitsky ชนะ Kane (พร้อมด้วย Lita)แมทช์ปล้ำ Weapon of Choice match14:174Eugene ชนะ Eric Bischoff.แมทช์ปล้ำ "Choose the Loser's Fate"02:015Chris Benoit และ Edge ชนะ La Résistance (Sylvain Grenier และ Robért Conway) (c) โดยการทำให้ยอมแพ้แมทช์ปล้ำแทกทีม เพื่อชิง World Tag Team Championship16:156Christy Hemme ชนะ Carmella DeCesareแมทช์ปล้ำ Lingerie Pillow Fight01:487Triple H (c) ชนะ Shawn Michaelsแมทช์ปล้ำเดี่ยว World Heavyweight Championship14:058Randy Orton ชนะ Ric Flairแมทช์ในกรงเหล็ก Steel Cage10:35
# ญาณกวี บุษราคัมวดี
ญาณกวี บุษราคัมวดี (เกิด 3 กรกฎาคม พ.ศ. 2540) ชื่อเล่น เจฟ เป็นนักแสดงชาวไทย มีชื่อเสียงจากการเล่นละครซิตคอม เรื่อง บ้านนี้มีรัก รับบท "เมธัส เดนนิส (มิค)"

 ประวัติ 
ญาณกวี บุษราคัมวดี ชื่อเดิม "นภัสกร" เกิดเมื่อวันที่ 3 กรกฎาคม พ.ศ. 2540 เป็นบุตรคนที่ 2 ในบรรดาพี่น้อง 3 คน เป็นน้องชายของนักแสดงหญิง ภัสธรากรณ์ บุษราคัมวดี สำเร็จการศึกษาระดับปริญญาตรีจาก วิทยาลัยดุริยางคศิลป์ มหาวิทยาลัยมหิดล สาขาดนตรีแจส เครื่องดนตรีที่ถนัด คือ Double Bass

 การศึกษา 
 ระดับอนุบาลศึกษา - โรงเรียนอำนวยศิลป์
 ระดับประถมศึกษา - โรงเรียนกว่างเจ้า

 ระดับมัธยมศึกษาตอนต้น - โรงเรียนสารสาสน์พิทยา

 ระดับมัธยมศึกษาตอนปลาย - วิทยาลัยดุริยางคศิลป์ มหาวิทยาลัยมหิดล สาขาดนตรีแจ๊ส

 ระดับปริญญาตรี - วิทยาลัยดุริยางคศิลป์ มหาวิทยาลัยมหิดล สาขาดนตรีแจ๊ส 

 การทำงานในวงการบันเทิง 
เขาเริ่มเข้าสู่วงการบันเทิงโดยแสดงซิทคอมเรื่อง บ้านนี้มีรัก รับบท "เมธัส เดนนิส (มิค)" หลานของรัก (อารักษ์ อยู่เจริญยิ่ง รับบทโดย ภูธเนศ หงษ์มานพ) ลูกชายคนเดียวของแฮงค์ (เมธา เดนนิส รับบทโดย โจโจ้ ไมอ๊อคชิ) และริน (รสริน อยู่เจริญยิ่ง รับบทโดย ชุติมา นัยนา) รวมเวลาในการแสดงละครซิตคอม บ้านนี้มีรัก เป็นเวลา 10 ปีเต็ม ตั้งแต่อายุ 8 ขวบ 

 ผลงาน 
 ละครโทรทัศน์ 
 พ.ศ.  เรื่อง  รับบท  ออกอากาศ2562  วัยแสบสาแหรกขาด  ปริญ  ช่อง 3 HD ไลลาธิดายักษ์  กาย  ONE 31 2564  ภูผาผีคุ้ม  ชาวบ้านบางบ่อทอง (รับเชิญ)  2565  มามี้ที่รัก  จ๊อด (รับเชิญ)  ช่อง 3 HD 2566  18 มงกุฎสะดุดเลิฟ  กิตติพันธ์ (ทอย)  ไลลาธิดายักษ์ 2  กาย  ONE 31 2568  ก็รักมันปักใจ    ช่อง 3 HD

 ซิตคอม 
 พ.ศ.  เรื่อง  รับบท  ตอน 2549-2559  บ้านนี้มีรัก  มิค / มรดกแห้ว จูเนียร์  - 2552  ผู้กองเจ้าเสน่ห์  โอ๊ต (รับเชิญ)  ซูเปอร์แมน ฮีโร่ 1000 ร้าว

 ซีรีส์ 
 พ.ศ.  เรื่อง  รับบท  ตอน 2552  สายลับเดอะซีรีส์ กับ 24 คดีสุดห้ามใจ  พรเทพ (รับเชิญ)  คดีที่ 4 คดีเด็ด..เด็กป.6  2559  เราเกิดในรัชกาลที่ ๙ เดอะซีรีส์  บุญชู (รับเชิญ)  -

 ละครเวที 
 บ้านนี้มีห่วง (2552)
 เรื่องเล่าคืนเฝ้าผี (2568)

 ภาพยนตร์สั้น 
 แสงสุดท้าย - The Last Chance (2556) รับบท โอม
# ป้อมปราการของราชวงศ์โห่
เป็นป้อมปราการแห่งหนึ่งในประเทศเวียดนาม สร้างขึ้นในสมัยราชวงศ์โห่ (ค.ศ. 1400–1407) ตั้งอยู่ที่ตำบลเต็ยซาย  อำเภอหวิญหลก  จังหวัดทัญฮว้า ริมชายฝั่งเวียดนามเหนือตอนกลาง

ปราสาทเต็ยโด  มีรูปทรงเป็นสี่เหลี่ยมผืนผ้า ความยาวเหนือจรดใต้เท่ากับ 870.5 เมตร ตะวันออกจรดตะวันตกเท่ากับ 883.5 เมตร มีประตูสี่ด้าน ประตูหน้าคือประตูด้านทิศใต้ มีความสูง 9.5 เมตรและกว้าง 15.17 เมตร อีกสามประตูอยู่ทางทิศเหนือ ตะวันออก และตะวันตก  

ตัวปราสาทสร้างขึ้นจากก้อนหิน ซึ่งแต่ละก้อนมีขนาดประมาณ 2 × 1 × 0.7 เมตร

นอกเหนือจากประตูแล้ว ตัวปราสาทเกือบทั้งหมดได้พังทลายไปแล้ว

ป้อมปราการของราชวงศ์โห่ได้รับการจดทะเบียนเป็นมรดกโลกทางวัฒนธรรมของยูเนสโกเมื่อวันที่ 27 มิถุนายน พ.ศ. 2554

 ระเบียงภาพ
# แลนซ์ เคด
แลนซ์ เคอร์ทิส แมกไนท์ เกิดวันที่ 2 มีนาคม ค.ศ. 1981 เป็นนักมวยปล้ำอาชีพชาวอเมริกันในชื่อว่า แลนซ์ เคด อดีตแชมป์โลกแท็กทีมคู่กับ เทรเวอร์ เมอร์ดอช 3 สมัย ของสมาคม เวิลด์เรสต์ลิงเอ็นเตอร์เทนเมนต์(WWE) ปัจจุบันได้เสียชีวิตลงเมื่อ 13 สิงหาคม 2010 ด้วยโรคหัวใจล้มเหลว ในขณะที่อายุได้แค่ 29 ปี

ประวัติในวงการมวยปล้ำ
แลนซ์ เคด เป็นศิษย์รุ่นแรกของชอว์น ไมเคิลส์ ได้เริ่มปล้ำในปี 1999 ที่ประเทศญี่ปุ่น ต่อมาก็ได้เซ็นสัญญาในทางด้านการพัฒนาของ WWE และในที่สุดก็เขามาในรอว์ ได้ในปี 2003 โดยการปล้ำแทคทีมกับ มาร์ค จินแดรก (Mark Jindrak) ก่อนที่จะแยกออกจากกัน และเคตก็ไปจัดคู่ปล้ำแทคทีมใหม่กับเทรเวอร์ เมอร์ด็อก (Trevor Murdoch) ในนามแลนซ์ เคด และเทรเวอร์ เมอร์ด็อก และถูกให้ออกในวันที่ 14 ตุลาคม 2008 โดยสาเหตุที่ให้ออกก็เนื่องจาก เคตใช้ยาแก้ปวดมากเกินขนาด ทำให้เกิดอาการเป็นลมชัก ท้ายที่สุด WWE ก็ได้เซ็นสัญญานำเขากลับมา ในค่ายพัฒนาทักษะ FCW และก็ให้เขาออกอีกครั้งหนึ่ง ก็เป็นปัญหาเกี่ยวกับยาโดยคราวนี้ติดการกินยานอนหลับhttp://www.pantown.com/board.php?id=180&area=&name=board1&topic=6694&action=view/ ข่าวทั่วไป เกี่ยวกับวงการมวยปล้ำ(Aug,16,10) ผลงานสุดท้ายของ แลนซ์ เคด ก่อนที่จะเสียชีวิตลง เขาไดปล้ำในรายการใหญ่เมื่อเดือนกรกฎาคมที่ผ่านมาของ AJPW พบกับ Seiya Sanadahttp://www.youtube.com/watch?v=66juLKFTcdM/ AJPW: Seiya Sanada vs. Lance Cade

เกี่ยวกับมวยปล้ำ
thumb|right|แลนซ์ เคด กับ แชมป์โลกแทกทีมคู่กับ เทรเวอร์ เมอร์ด็อก
 ท่าไม้ตาย
 Diving elbow drop
 Lariat
 Sitout side slam spinebuster – 2007–2010

 ท่าเอกลักษณ์
 Diving leg drop
 Dropkick
 Superkick – Independent circuit
 Vertical suplex, sometimes from the top rope

 พร้อมด้วย เทรเวอร์ เมอร์ด็อก
 Sweet and Sour (Simultaneous lariat (Cade) / chop block (Murdoch) combination)

 ผู้จัดการ
 Kenny Bolin
 Jonathan Coachman

 ฉายา
 "เดอะ ราจห์ เฮาส์"

ผลงานแชมป์และความสำเร็จ
 Heartland Wrestling Association
 HWA Heavyweight Championship (2 สมัย)
HWA Tag Team Championship (3 สมัย) – คู่กับ Steve Bradley (2) และ Mike Sanders (1)

 Pro Wrestling Illustrated
 PWI ranked him #80 of the top 500 singles wrestlers in the PWI 500 in 2008

 Texas Wrestling Alliance
 TWA Television Championship (1 สมัย)

 World Wrestling Entertainment
 World Tag Team Championship (3 สมัย) – คู่กับ Trevor Murdoch
# อันดับนกกระสา
อันดับนกกระสา  เป็นอันดับของนกจำพวกนกน้ำอันดับหนึ่ง ใช้ชื่ออันดับว่า Ciconiiformes  ประกอบด้วยนกน้ำตั้งแต่ขนาดเล็กถึงกลาง และขนาดใหญ่ มีลักษณะเด่น คือ ขายาว ปากใหญ่ ได้แก่ นกกระสา, นกยาง, นกปากห่าง มีวิวัฒนาการเพื่อการดำรงชีวิตตามพื้นหาดทรายชายเลนและท้องทุ่งชายน้ำ  พบกำเนิดในตอนปลายสมัยอีโอซีนถึงปัจจุบัน

แบ่งออกได้เป็นวงศ์ต่าง ๆ ได้ 5 วงศ์ (ดูในตาราง) ในประเทศไทยพบ 3 วงศ์ 36 ชนิด Walters, Michael P. (1980). Complete Birds of the World. David & Charles PLC. ISBN 0715376667. เดิมเคยมีวงศ์ในอันดับนี้มากกว่านี้ อาทิ นกปากซ่อม แต่ปัจจุบันแบ่งออกมาต่างหากอันดับนกกระสา (Ciconiiformes)
# มอม
มอม อาจหมายถึง

 สกปรก, มอมแมม; เปื้อนด้วยสีมัว ๆ ดำ ๆ เช่น หน้ามอม, ทำให้เปื้อนด้วยสีมัว ๆ ; เปื้อนเปรอะ, สกปรก, เช่น เนื้อตัวมอมแมม; ทำให้เสียชื่อเสียง, ทำให้มัวหมอง
 มอม (สัตว์), เรียกรูปสัตว์ในนิยายที่มักสักตามร่างกาย ส่วนใหญ่เป็นรูปสิงห์
 มอมเหล้า, ล่อให้กินเหล้าจนเมาครองสติไม่ได้
 ทำให้เสียสติด้วยของมึนเมามีเหล้าเป็นต้น เช่น มอมเหล้า มอมกัญชา
 มอมหน้า, เอามินหม้อ เป็นต้น ละเลงบนหน้า เพื่อไม่ให้คนอื่นจำหน้าได้
 มอมเมา, ทำให้หลงผิด, ทำให้หมกมุ่นในทางที่ผิด
 มอม (เรื่องสั้น), เรื่องสั้นยอดนิยมของ หม่อมราชวงศ์คึกฤทธิ์ ปราโมช
# ระบบสืบพันธุ์
ระบบสืบพันธุ์  เป็นระบบของอวัยวะในร่างกายสิ่งมีชีวิตซึ่งทำงานร่วมกันโดยมีจุดประสงค์เพื่อการสืบพันธุ์เพิ่มจำนวนสิ่งมีชีวิตให้มากขึ้น ในระบบนี้จำเป็นต้องอาศัยสารต่าง ๆ อาทิ ของเหลว ฮอร์โมน และฟีโรโมนหลายชนิดเพื่อช่วยเหลือในการทำงานIntroduction to the Reproductive System.  SEER's Training Website. U.S. National Cancer Institute's Surveillance, Epidemiology and End Results (SEER) Program. ระบบสืบพันธุ์เป็นระบบซึ่งแตกต่างจากระบบอวัยวะอื่น ๆ กล่าวคือระบบเพศของสัตว์ต่างชนิดกันก็มีความแตกต่างกัน ความหลากหลายนี้ก่อให้เกิดการผสมรวมกันของสารพันธุกรรมระหว่างสิ่งมีชีวิตสองตัว เพื่อเพิ่มความสามารถในการดำรงอยู่ในสิ่งแวดล้อมของลูกหลานต่อไปReproductive System 2001  Body Guide powered by Adam
# ฌาปนสถาน
ฌาปนสถาน หมายถึง สถานที่ที่ซึ่งใช้ฌาปนกิจศพ อาจแบ่งได้ 2 ประเภท คือ
 ฌาปนสถานสาธารณะ ใช้สำหรับฝังศพหรือเผาศพประชาชนทั่วไป
 ฌาปนสถานเอกชน ใช้สำหรับฝังศพหรือเผาศพโดยการส่วนตัวของครอบครัวหรือของตระกูล

 แหล่งข้อมูลอื่น
# การตกเลือดทางสูติกรรม
การตกเลือดทางสูติกรรม  หมายถึง การตกเลือด (hemorrhage) ในช่วงการตั้งครรภ์ การคลอด หรือระยะหลังคลอด ซึ่งอาจหมายถึงการมีการตกเลือดออกทางช่องคลอด หรือตกเลือดในช่องท้องก็ได้

การตกเลือดทางสูติกรรมเป็นสาเหตุอันดับต้นๆ ของการเสียชีวิตของมารดา

 การตกเลือดก่อนคลอด 

 การตกเลือดก่อนคลอดที่ระยะอายุครรภ์น้อย 
ส่วนใหญ่จะเป็นการแท้ง โดยการแท้งที่อายุครรภ์น้อยมากๆ นั้นแยกไม่ออกจากประจำเดือนที่มามากผิดปกติ แต่ถ้าอายุครรภ์มากขึ้นอาจมีเลือดออกเยอะมากและนานได้ แพทย์อาจจำเป็นต้องขูดมดลูกเพื่อหยุดเลือดไม่ให้ออกมากจนเป็นอันตรายแก่ผู้ตั้งครรภ์ นอกจากนี้ยังมีการตั้งครรภ์นอกมดลูกบางรูปแบบที่อาจทำให้มีเลือดออกได้ทั้งภายในและภายนอก ซึ่งอาจเป็นอันตรายถึงขั้นเสียชีวิตได้
 การตกเลือดก่อนคลอดที่ระยะอายุครรภ์มาก 
สาเหตุที่ควรนึกถึงมากที่สุดคือภาวะรกเกาะต่ำ ซึ่งหากเป็นไปได้ควรตรวจพบก่อนเข้าสู่ระยะคลอด และทำคลอดด้วยการผ่าตัด นอกจากนี้ยังมีภาวะรกลอกตัวก่อนกำหนด ซึ่งทำให้มีเลือดออกได้ บางครั้งอาจมีเลือดออกคั่งอยู่ภายในได้
 การตกเลือดระหว่างการคลอด 
นอกจากรกเกาะต่ำและรกลอกตัวแล้ว สาเหตุอื่นที่พบได้และมีอันตรายมากได้แก่ภาวะมดลูกแตก ทำให้มีเลือดออกมากทั้งภายในและภายนอก การมีเลือดออกจากตัวทารกนั้นพบได้น้อยมาก ส่วนใหญ่เป็นไม่มาก แต่อาจมีอันตรายต่อทารกได้มาก
 การตกเลือดหลังคลอด 

การตกเลือดหลังคลอด คือภาวะซึ่งมีการเสียเลือดหลังการคลอด ตั้งแต่ 500 ซีซี ขึ้นไปสำหรับการคลอดทางช่องคลอด หรือตั้งแต่ 1000 ซีซี ขึ้นไปสำหรับการผ่าตัดคลอด เป็นสาเหตุที่พบบ่อยที่สุดของการเสียชีวิตของมารดาในประเทศที่กำลังพัฒนา และเป็นสาเหตุสำคัญของการเสียชีวิตของมารดาทั่วโลก
# กลุ่มอาการวาร์เดนเบิร์ก
กลุ่มอาการวาร์เดนเบิร์ก (หรือในชื่ออื่นๆ ได้แก่ Waardenburg­ Shah Syndrome, Waardenburg-Klein syndrome, Mende's syndrome II, Van der Hoeve-Halbertsma-Waardenburg syndrome, Ptosis-Epicanthus syndrome, Van der Hoeve-Halbertsma-Gualdi syndrome, Waardenburg type Pierpont, Van der Hoeve-Waardenburg-Klein syndrome, Waardenburg's syndrome II และ Vogt’s syndrome) เป็นโรคทางพันธุกรรมอย่างหนึ่ง ผู้ป่วยส่วนใหญ่มีภาวะสูญเสียการได้ยินในระดับต่างๆ มีความผิดปกติเล็กน้อยในโครงสร้างของร่างกายที่เจริญมาจากนิวรัลเครสท์ และความผิดปกติของเม็ดสี

 แหล่งข้อมูลอื่น 
 GeneReviews/NCBI/NIH/UW entry on Waardenburg Syndrome Type I
 OMIM Genetic disorder catalog  - Waardenburg syndrome
# เคอร์ดิสถานอิรัก
เคอร์ดิสถานอิรัก หรือ เคอร์ดิสถานใต้  หมายถึงดินแดนที่มีประชากรชาวเคิร์ดที่อยู่ทางตอนเหนือของอิรัก ถือว่าเป็นหนึ่งในสี่ดินแดนของ "เคอร์ดิสถาน" ในเอเชียตะวันตก ซึ่งรวมถึงบางส่วนทางตะวันออกเฉียงใต้ของตุรกี (เคอร์ดิสถานตอนเหนือ) ทางตอนเหนือของซีเรีย (เคอร์ดิสถานตะวันตก) และทางตะวันตกเฉียงเหนือของอิหร่าน (เคอร์ดิสถานตะวันออก)

ภูมิประเทศส่วนใหญ่เป็นเทือกเขาและมีแม่น้ำหลายสายไหลผ่านเทือกเขา ทำให้เป็นพื้นที่ที่อุดมสมบูรณ์ และมีอุณหภูมิแตกต่างกันในแต่ละพื้นที่ ในฤดูร้อนอุณหภูมิประมาณ 39-43 องศาเซลเซียส และอาจสูงถึง 50 องศาเซลเซียส ส่วนในฤดูหนาวอุณหภูมิประมาณ 7-13 องศาเซลเซียส และอาจต่ำลงถึง 2-7 องศาเซลเซียส

ภาษาทางการคือภาษาเคิร์ดและอาหรับ และมีชนชาติส่วนใหญ่เป็นชาวเคิร์ด (ร้อยละ 55)  นอกนั้นเป็นชาวเติร์ก อาร์มีเนีย อัสซีเรีย และอาหรับ ระบบเงินของเคอร์ดิสถานคือดีนาร์อิรัก
# เฟแล็งกซ์ซีวิซ
เฟแล็งกซ์ซีวิซ (Phalanx CIWS) เป็นระบบอาวุธต่อตีประชิด ซึ่งติดตั้งบนเรือรบผิวน้ำและฐานยิงบนบก พัฒนาและผลิตโดยบริษัทเจเนอรัลไดนามิค แผนกโพโนมาThomas, Vincent C. The Almanac of Seapower 1987 Navy League of the United States (1987) ISBN 0-9610724-8-2 หน้า.191 (ปัจจุบันเป็นส่วนหนึงของเรย์เทียน) ประกอบไปด้วยเรดาร์ตรวจจับชี้เป้า และปืนกลแกตลิ่ง 20 มม. ติดตั้งบนฐานหมุน

เฟแล็งกซ์ซีวิซติดตั้งบนเรือรบผิวน้ำของกองทัพเรือสหรัฐอเมริกาทุกชั้น กองเรือยามฝั่งสหรัฐอเมริกา และกองทัพเรือพันธมิตรอีก 23 ประเทศ ในส่วนของระบบเฟแล็งกซ์รุ่นฐานยิงบนบกนั้น เรียกอีกชื่อว่า ซี-แรม ติดตั้งเป็นระบบป้องกันอาวุธนำวิถีระยะใกล้ จรวด และกระสุนปืนใหญ่

เฟแล็งกซ์ซีวิซสามารถตั้งค่าอัตราการยิงได้สองอัตรา คือ 3,000 รอบ หรือ 4,500 รอบต่อนาที การทำงานแต่ละวินาทีจึงมีต้นทุนค่าเครื่องกระสุนกว่า 3,500 ดอลลาร์ต่อวินาทีJoseph Trevithick. Phalanx CIWS Costs $3,500 Per Second In Ammo To Fire 13 มีนาคม 2024
ประเทศผู้ใช้งาน
# ไตรสตาร์พิคเจอร์ส
ไตรสตาร์ พิคเจอร์ส, อิงก์ (;สะกด: ไตร-ส-ตาร์ (Tri-Star) จนกระทั่ง 1991) เป็นสตูดิโอภาพยนตร์ในสหรัฐอเมริกา และเป็นบริษัทย่อยของ บริษัท โคลัมเบียพิคเจอร์ส , ตัวเองจัดสรรของกลุ่มโคลัมเบียไตรสตาร์โมชั่นพิคเจอร์ส ซึ่งเป็นเจ้าของโดย โซนี่พิคเจอร์  ได้ก่อตั้งขึ้นในปี ค.ศ. 1982 ในนาม โนวาพิคเจอร์ส

 ประวัติ 
แนวคิดสำหรับไตรสตาร์ เกิดขึ้นตั้งแต่ปี พ.ศ. 2525 เมื่อโคลัมเบียพิคเจอร์ส (จากนั้นเป็น บริษัท ย่อยของโคคา-โคลา), เอชบีโอ และ ซีบีเอส ตัดสินใจที่จะใช้ทรัพยากรที่มีอยู่ เพื่อแยกค่าใช้จ่ายที่เคยเติบโตของการทำภาพยนตร์โดยการร่วมทุนกัน จัดตั้ง โนวาพิคเจอร์ส

การผลิตครั้งแรก เปิดตัวในปี พ.ศ. 2527 คือเรื่อง The Natural ที่นำแสดงโดย  Robert Redford ระหว่าง บริษัท ร่วมทุนนี้หลายรุ่น ไตรสตาร์ถูกจัดจำหน่ายในรูปแบบวิดีโอ โดยทั้ง อาร์ซีเอ-โคลัมเบียพิคเจอร์สโฮมวิดีโอ, CBS / FOX วิดีโอ (ตอนนี้ ซีบีเอสเอ็นเตอร์เทนเมนต์ และ ทเวนตีเซนจูรี่ฟอกซ์โฮมเอ็นเตอร์เทนเมนต์) หรือ เอชบีโอวิดีโอ

ตไรสตาร์พิกจเจอส์
หมวดหมู่:โซนี่พิคเจอร์สเอ็นเตอร์เทนเมนท์
# แนวร่วมความก้าวหน้าของชาวมาเลเซียเชื้อสายอินเดียทั้งหมด
แนวร่วมความก้าวหน้าของชาวมาเลเซียเชื้อสายอินเดียทั้งหมด  หรือ แนวร่วมอินเดียก้าวหน้า เป็นพรรคการเมืองในมาเลเซีย แตกตัวออกมาจากสภาชาวมาเลเซียเชื้อสายอินเดีย โดยเอ็ม. จี. ปัณทิถัน เมื่อ พ.ศ. 2533 พรรคนี้สนับสนุนแนวร่วมแห่งชาติแต่ไม่ได้เข้าเป็นสมาชิก
# พรรคกรรมกรมาเลเซีย
พรรคกรรมกรมาเลเซีย  เป็นพรรคการเมืองฝ่ายซ้ายในมาเลเซีย ก่อตั้งเมื่อ พ.ศ. 2521 โดยฆังฆา นายัร ผู้ไม่ประสบความสำเร็จในการเลือกตั้งทั่วไปครั้งที่ 5 ของมาเลเซียเมื่อ พ.ศ. 2521
 
 อ้างอิง 
 Ganga Nayar Profile . Bernama Library & Infolink Service
# แผ่นดินไหวในหุบเขาเฟอร์กานา พ.ศ. 2554
แผ่นดินไหวในหุบเขาเฟอร์กานา พ.ศ. 2554 เป็นแผ่นดินไหวขนาด 6.1 แมกนิจูด ซึ่งเกิดขึ้นในพื้นที่หุบเขาเฟอร์กานา แรงสั่นสะเทือนส่งผลกระทบทั้งอุซเบกิสถาน คีร์กีซสถาน และทาจิกิสถาน เหตุเกิดเมื่อเวลา 1.35 น. ตามเวลาท้องถิ่น ของวันที่ 20 กรกฎาคม พ.ศ. 2554 โดยมีจุดเหนือศูนย์เกิดแผ่นดินไหวอยู่ในคีร์กีซสถาน จนถึงวันที่ 20 กรกฎาคม มีผู้เสียชีวิตที่ได้รับการยืนยันแล้ว 13 คนในอุซเบกิสถาน ขณะที่อีก 86 คนได้รับบาดเจ็บ โดยในจำนวนนี้ 35 คนถูกนำตัวส่งโรงพยาบาล ส่วนในฆูจันด์ ทาจิกิสถาน มีชายคนหนึ่งเสียชีวิตเพราะตื่นตระหนกในขณะเกิดการสั่นสะเทือนและโดดออกทางหน้าต่าง ไม่มีรายงานความสูญเสียในคีร์กีซสถาน  แผ่นดินไหวนำขนาด 4.6 โมเมนต์แมกนิจูด เกิดขึ้นเมื่อเวลา 09:22 UTC ของวันที่ 19 กรกฎาคม ใกล้กับดูชานเบ ทาจิกิสถาน